ગુજરાતમાં રાજ્યસભાની આ વખતની ચૂંટણી શરૂ થાય તે સાથે જ વિવાદ ઊભો કરવામાં આવ્યો હતો. ગુજરાતમાં રાજ્યસભાની ચાર બેઠકો પર ભાજપ અને કોંગ્રેસ 1-1 વધારાના ઉમેદવાર ઊભા રાખ્યા હતા. આમ ચાર બેઠકો પર ભાજપ અને કોંગ્રેસના કુલ 3-3 એમ છ ઉમેદવાર ઊભા રાખવામાં આવ્યા હતા. પણ આજે ફોર્મ પાછા ખેંચવાની છેલ્લી તારીખે બંને પક્ષે ક્યાંક ને ક્યાંક પોતાના હથિયાર થોડા સમય માટે નીચે મૂક્યા હોય તેવી ઘટના બની હતી. રાજ્યસભાના ઉમેદવારી ફોર્મ પરત ખેંચવા મામલે ભાજપ અને કોંગ્રેસ બંને તરફથી એક એક ફોર્મ પાછું ખેંચવામાં આવ્યું હતું. આમ રાજ્યસભાની ચૂંટણી માટે ગુજરાતથી હવે ચારેય ઉમેદવાર બિનહરીફ વિજેતા જાહેર થશે.